|  |
| --- |
| **VALSTYBĖS REZERVO SANDĖLIO, LAKŪNŲ G. 2, ŠIAULIAI, NAUJOS STATYBOS RANGOS DARBAI** |

**Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu taikoma projekto dalims pagal dokumentus 8.(24-07)-TP-ER (elektroniniai ryšiai (telekomunikacijos) kuriai pagal BVŽP rodyklę suteikiamas 45314000-1 kodas (įvairios telekomunikacijų įrangos įrengimas), 9.(24-07)-TP-AS (apsauginė signalizacija) kurios montuotinai įrangai pagal BVŽP rodyklę suteikiamas 35120000-1 kodas (įvairios stebėjimo ir apsaugos sistemos bei prietaisai)**

Tiekėjas privalo įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių:

1. prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;
2. paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.

**Perkančioji organizacija** pasiūlymo atitikties Viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo **reikalauja** **KARTU SU PASIŪLYMU PATEIKTI** užpildytą pirkimo dokumentą **„Nacionalinio saugumo reikalavimų atitikties deklaracija“ (8 PAGD PD ATITIKTIES DEKLARACIJA)**, o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

**SPECIALIOS PASKIRTIES PASTATO (VALSTYBĖS REZERVO SANDĖLIO), LAKŪNŲ G. 2, ŠIAULIAI, STATYBOS DARBŲ PIRKIMO**

**TECHNINĖ UŽDUOTIS (TECHNINĖ SPECIFIKACIJA)**

1. Priešgaisrinės apsaugos ir gelbėjimo departamentas prie Vidaus reikalų ministerijos (toliau Departamentas/Perkančioji organizacija) atlieka Specialios paskirties pastato (valstybės rezervo sandėlio), Lakūnų g. 2, Šiauliai, statybos darbų pirkimą.

2. Adresas: Lakūnų g. 2, Šiauliai;

3. Statinio paskirtis: specialiosios paskirties pastatas;

4. Statinio kategorija: neypatingasis statinys;

5. Pastatų klasifikatorius: negyvenamasis pastas, visuomeninės, specialiųjų pastatų paskirties. Bet kuris krašto apsaugos tikslams skirtas pastatas, kareivinės, suėmimo vykdymo, uždaro ir pusiau atviro tipo bausmės atlikimo vietos pastatas, tardymo izoliatorius, policijos, priešgaisrinės ir gelbėjimo tarnybos pastatas, slėptuvė, priedanga, pasienio kontrolės punktas ir kiti pastatai.

6. Pastatas – Specialiosios paskirties pastatas (valstybes rezervo sandėlis):

- bendras pastato plotas: 1997,22 m²;

- tūris: 20700 m³;

6.1 Kitos paskirties pastatas - Gesinimo stotis (siurblinė):

- bendras pastato plotas: 30 m²;

- tūris: 133 m³;

6.2 Lauko vandentiekio tinklai: 10 m + 694 m;

6.3 Lauko buitinių nuotekų tinklai: 11 m + 6 m + 336 m;

6.4 Lauko lietaus nuotekų tinklai: 3 m + 36 m + 199 m;

6.5 AGGS vandens požeminis: 1 vnt. rezervuaras 325 m³;

6.6 Kiemo aikštelės (asfalto, beton. plytelių dangos): 1025,15 m² + 157,53 m²;

6.7 Tvora: 238,22 m;

6.8 Atraminės sienelės: 4,2 m + 10 m.

7. Detali informacija apie perkamus darbus pateikiama UAB „Medstatyba“ parengtame techniniame projekte Nr.24-07.

8. Statybos darbai bus atliekami pagal UAB,,Medstatyba“ parengtą darbo projektą.

9. Teikdamas pasiūlymą dalyvis turi įvertinti reikiamus atlikti darbus pagal techninio projekto technines specifikacijas, parengtus brėžinius ir darbus, kuriuos reikia atlikti, kad būtų pasirašytas statybos užbaigimo aktas. Į siūlomą kainą būtina įskaičiuoti visas rangos darbų išlaidas ir visus mokesčius. Dalyvis turi prisiimti riziką už visas išlaidas, kurias, teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į pasiūlymo kainą.

10. Darbų atlikimo terminas 12 mėn. nuo Sutarties įsigaliojimo datos.

11. Statybvietė Rangovui perduodama ne vėliau kaip per 10 (dešimt) darbo dienų po Sutarties įsigaliojimo.

12. Darbų atlikimo vieta – Lakūnų g. 2, Šiauliai.

13. Pirkimo sąlygų techninėje specifikacijoje ar techniniame projekte galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems.